|  |  |  |  |  |
| --- | --- | --- | --- | --- |
| **Naziv akta: Odluka o izmjenama i dopuni Odluke o Općinskim porezima Općine Tučepi** | | | | |
| **Razdoblje savjetovanja: od 20.01.2025.-19.02.2025.** | | | | |
| **Korisnik** | **Komentar** | **Datum** | **Status** | **Odgovor** |
| Željko Matić | Navedeni iznos u članku 3. Odluke je prenizak. Članak 3. Odluke treba glasiti: Članak 5. mijenja se i glasi: »Porez na nekretnine plaća se godišnje u iznosu od 8,00 EUR po metru kvadratnom korisne površine nekretnine na cijelom području Općine Tučepi, bez obzira u kojoj se zoni, naselju ili području Općine Tučepi nekretnina nalazi«. Obrazloženje: Dok mještani kroz cijeli niz računa doprinose održavanju komunalne infrastrukture (voda, struja, telefon, komunalne usluge, ...) tijekom cijele godine osiguravajući i vlasnicima nekretnine da u onih mjesec-dva kad su u Tučepima imaju osigurane sve uvjete za ugodan život. Mještani izdvajaju znatne iznose dok povremeni korisnici nekretnina izdvajaju tek minimum. Uz pomoć ovog poreza smanjuje se nerazmjer pridonošenja zajedničkim javnim potrebama između mještana i povremenih korisnika svojih nekretnina. Porez bi trebao biti i veći no moramo se zadržati na zakonski dopuštenom maksimumu. Vlasnik automobila (vrijednosti 20.000 eura) godišnje kroz porez na motorna vozila, osiguranja, tehničke preglede, cestarine, gorivo doprinosi i znatno preko 1.000 eura održavanju zajedničke infrastrukture. Isto i s vlasnicima plovila. Dok vlasnici nekretnina koje su platili 200.000 do 400.000 eura imaju znatno manje troškove doprinosa održavanju zajedničke infrastrukture od prosječnog korisnika automobila. Ako netko ima 400.000 eura za kupiti nekretninu onda mu ne predstavlja problem godišnji porez od 400 do 800 eura koji će osigurati da mu nekretnina bude funkcionalna i zaštićena. | **01.02.2025 14:22:** | -Ne prihvaća se | Općina Tučepi u prijedlogu Odluke o izmjenama i dopuni Odluke o Općinskim porezima u čl. 3. zadržala je postojeći iznos koji je vrijedio kod oporezivanja kuća za odmor u visini od 5,00 eura. |
| **Željko Matić** | PRIJEDLOG 1: (1) Porez na nekretnine plaća se godišnje u iznosu od 8,00 EUR po metru kvadratnom korisne površine nekretnine na području Općine Tučepi unutar UPU naselja Tučepi sjeverno i južno od D-8. (2) Porez na nekretnine plaća se godišnje u iznosu od 4,00 EUR po metru kvadratnom korisne površine nekretnine u ostalim naseljima na području Općine Tučepi. (3) U ostalim naseljima na području Općine Tučepi ostvaruje se popust na porez na nekretnine: - 40% popusta za nekretninu koja je izgrađena prije 1. siječnja 1990. godine - 15% za pročelni zid nekretnine koji je izgrađen od kamena te 10% za svaki slijedeći vanjski zid nekretnine izgrađen od kamena (maksimalno 45%) PRIJEDLOG 2: (1) Porez na nekretnine plaća se godišnje u iznosu od 8,00 EUR po metru kvadratnom korisne površine nekretnine na području Općine Tučepi unutar UPU naselja Tučepi sjeverno i južno od D-8. (2) Porez na nekretnine plaća se godišnje u iznosu od 0,60 EUR po metru kvadratnom korisne površine nekretnine u ostalim naseljima na području Općine Tučepi. (3) U ostalim naseljima na području Općine Tučepi visina poreza iz stavka 2. se uvećava: - za 1,40 EUR za nekretnine izgrađene poslije 1. siječnja 1995. godine - za 0,80 EUR ako je pročelni zid nekretnine izgrađen od betona ili armiranog betona te 0,60 EUR za svaki slijedeći vanjski zid nekretnine izgrađen od betona ili armiranog betona (maksimalno 2,60 EUR). Kod kuća u nizu zajednički zid dviju susjednih nekretnina se računa kao vanjski zid. Vanjski zid kamenih kuća koji je iznutra ojačan betonom ne smatra se vanjskim zidom izgrađenim od betona i nije oporeziv po ovoj stavci. Obrazloženje: Većina novih kuća je iznimne kvalitete i čvrstoće te izuzetno visoke cijene po m2, prodajne cijene od 3.000,00 do 5.000,00 eura pa i više. Gradnja je stručno projektirana i nadzirana. Dok je većina kuća građenih prije više od 30 godina rađena većinom vlastoručno od vlasnika nekretnina, nerijetko bez stručnog projektiranja i većinom bez nadzora. Kvaliteta gradnje loša, upitne čvrstoće, lošeg rasporeda, bez izolacije, ... Očita je znatna razlika u cijeni i kvaliteti nekretnina građenih prije 30 godina i građenih u zadnjih 30 godina pa se i porez na nekretnine treba uskladit s time. Slično je i sa starim kamenim kućama po zaseocima, nesigurnih i zastarjelih konstrukcija, bez izolacija, ... i nije primjereno od njih tražiti istu razinu poreza kao i od novogradnji. | **16.02.2025 14:22:** | -Ne prihvaća se | Općina Tučepi u prijedlogu Odluke u čl.3. nije propisala da visina poreza na nekretnine ovisi o mjestu, ulici , naselju ili zoni gdje se nekretnina nalazi niti da će visina poreza na nekretnine uvećavati/smanjivati ovisno o drugim kriterijima. |